tartuNLP/wikipedia-smugri-20251201 huggingface dataset:
Kurt Mattson

Kurt ”Kurre” Åke Mattsson (26. toukokuuta 1937 Tukholma – 9. helmikuuta 2008 Sollentuna) oli ruotsalainen rumpali. Hän soitti 1960-luvun alkupuoliskolla Jan Rohde &amp; The Adventurers -yhtyeessä, kunnes liittyi suomalaiseen Danny &amp; The Islandersiin keväällä 1964. Yhtye kuitenkin hajosi jo saman vuoden syksyllä, kun laulusolisti Danny lähti armeijaan. Tämän jälkeen Mattsson soitti muun muassa Jormas-yhtyeessä, mutta palasi jälleen Dannyn yhteistyökumppaniksi vuonna 1967. Mattsson oli vasenkätinen, mutta soitti rumpuja oikeakätisesti.
Mattsson asui pitkään Suomessa ja meni naimisiin suomalaisen naisen kanssa. Hän lopetti rumpujen soittamisen saatuaan sydäninfarktin, muutti takaisin Ruotsiin ja vaihtoi ammattia. Viimeiseksi yhteistyöksi Dannyn kanssa jäi vierailu Danny-show’n 30-vuotisjuhlakonsertissa Helsingin Kulttuuritalolla syksyllä 1996. Mattsson kuoli keuhkosyöpään vuoden 2008 alussa.
Dannyn mukaan Mattssonia pidettiin 1960-luvun parhaana ruotsalaisena rock and roll -rumpalina. Mattssonin kanssa Islandersissa ja Jormaksessa soittanut Pepe Willberg on kuvannut hänen soittoaan hyvin määrätietoiseksi, rajuksi ja aggressiiviseksi. Willbergin mukaan Mattssonin soitto aiheutti hänessä fyysisen tunteen siitä, kuinka joku olisi nostanut häntä ilmaan.
Nicholas Kujala

Nicholas Kujala (s. 15. toukokuuta 1995 Espoo) on suomalainen nuorisopoliitikko. Hän toimi Nuorten Pohjoismaiden Neuvoston puheenjohtajistossa Pohjoismaiden Keskustanuorten edustajana 2018–2019 sekä presidenttinä vuosina 2019-2020 ja on Ruotsalaisen kansanpuolueen jäsen.
Koulutus.
Kujala valmistui ylioppilaaksi Ruotsalaisen normaalilyseon lukiosta vuonna 2015. Hän opiskelee geologiaa Helsingin yliopistossa.
Politiikka.
Puoluepoltiikka.
Kujala toimi Suomen ruotsalaisen kansanpuolueen (RKP) puoluevaltuuston jäsenenä vuodesta 2018 vuoteen 2022. Hän oli ehdolla eduskuntavaaleissa 2015 Uudenmaan vaalipiirissä ja kuntavaaleissa 2017 Espoon vaalipiirissä muttei tullut valituksi. Kujala oli myös ehdolla kuntavaaleissa 2021 Espoossa.
Kujala oli Espoon suomenkielisen opetus- ja varhaiskasvatuslautakunnan varajäsen 2017–2018. Kujala toimi RKP-nuorten varapuheenjohtajana neljä vuotta vuodesta 2018 vuoteen 2022. Hän on johtanut järjestön koulutuspoliittista valiokuntaa toimintavuonna 2013–2014.
Kujala erosi RKP:stä Orpon hallituksen nimittämisen jälkeen, koska hän vastusti puolueen osallistumista hallitukseen. Hän sanoi syiksi esimerkiksi pakolaiskiintiön laskun sekä polttoaineiden hiilidioksidiveron alentamisen. Vuonna 2024 Kujala kuitenkin liittyi takaisin puolueeseen, kun hänet nimitettiin RKP:n kansanedustaja Christoffer Ingon avustajaksi eduskunnassa.
Nuorisopolitiikka.
Kujala oli Espoon nuorisovaltuuston jäsen vuodesta 2010 vuoteen 2016. Hän toimi nuorisovaltuuston varapuheenjohtajana vuonna 2012 ja puheenjohtajana 2014. Vuonna 2014 hän edusti myös nuorisovaltuustoa Espoon kaupunginvaltuustossa. Hän oli Finlands Svenska Skolungdomsförbundin puheenjohtaja vuosina 2015–2017. Kujala oli yhden kauden Opiskelun ja koulutuksen tutkimussäätiö Otus rs. hallituksessa vuosina 2016–2018.
Kujala on toiminut Suomen nuorisoalan kattojärjestö Allianssi ry:n (aiemmin Suomen nuorisoyhteistyö Allianssi ry) hallituksen jäsenenä vuodesta 2016 vuoteen 2019. Kujala on edustanut vuodesta 2018 järjestöjä RKP-nuoret, Ungmartha rf ja Finlands Svenska Ungdomsförbund FSU Allianssin hallituksessa. Kujala oli Allianssin osallisuus ja vaalit -luottamushenkilöryhmän jäsen vuonna 2018 ja kansainvälinen nuorisopolitiikka -luottamushenkilöryhmän jäsen vuonna 2019. Kujala valittiin Allianssin kansainvälisen kattojärjestön European Youth Forumin hallitukseen vuonna 2022. Hän oli myös ehdolla järjestön varapresidentiksi vuonna 2024, mutta ei tullut valituksI.
Sandaré

Sandaré on maalaiskunta ja sen keskuskylä Kayesin alueen Nioron piirissä Malissa. Se sijaitsee 107 kilometriä Niorosta lounaaseen. Kunnassa on 25 600 ja kylässä 4 100 asukasta (vuonna 2009).
Sandarén kunnan pinta-ala on 2 330 neliökilometriä. Se rajoittuu pohjoisessa Nioron piirin Diaye Couran ja Gavinanén, idässä Simbin, etelässä Diéman piirin Lakamanén ja Bafoulabén piirin Diakonin sekä lännessä Yélimanén piirin Tringan, Soumpoun, Fangan ja Kirané Kaniagan kuntiin. Seutu kuuluu Sahelin vyöhykkeeseen. Pysyviä vesistöjä ei ole.
Kuntaan kuuluu 22 kylää. Asukkaista kolme neljäsosaa on bambaroita ja loput soninkeja, fulbeja ja diawandoja. Vallitseva uskonto on islam.
Sandarén kautta kulkee Bamakosta Dakariin johtava maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi, maapähkinä, riisi, maapapu ja salottisipuli. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä.
Fisher’s Hillin taistelu

Fisher's Hillin taistelu () oli Shenandoahin piirikunnassa Virginiassa 21. syyskuuta – 22. syyskuuta 1864 käyty Yhdysvaltain sisällissodan taistelu. Taistelussa Unionin kenraalimajuri Philip Sheridanin joukot löivät Konfederaation kenraaliluutnantti Jubal Earlyn joukot.
Tapahtumien kulku.
Sheridanin ja Earlyn joukot kävivät 19. syyskuuta 1864 Kolmannen Winchesterin taistelun, joka päättyi Sheridanin johtamien Unionin joukkojen voittoon. Taistelun jälkeen Early vetäytyi Strasburgin eteläpuolella sijaitsevalle Fisher’s Hillille, jossa Earlyn joukot ryhmittyivät vahvaan puolustusasemaan.
Fisher’s Hillin taistelu alkoi 21. syyskuuta, kun Sheridanin joukot lähtivät etenemään kohti Earlyn joukkojen asemia. Sheridanin joukoilla oli kamppailussa selkeä miesylivoima, sillä heillä oli noin 29 400 miestä Earlyn 9 500 miestä vastaan. Taistelun ensimmäisenä päivänä Sheridanin joukot pakottivat Earlyn joukkoja perääntymään ja saivat itselleen paremmat asemat.
Seuraavana päivänä Unionin George Crookin johtama osasto saartoi Earlyn joukot ja aloitti noin kello 16 laajan hyökkäyksen yhdessä Sheridanin johtamien joukkojen kanssa. Konfederaation ratsu- ja jalkaväkijoukot eivät pystyneet vastaamaan hyökkäykseen, minkä seurauksena Konfederaation puolustus romahti ja Early päätti vetäytyä taistelusta. Early veti joukkonsa Waynesboron lähellä sijaitsevaan Rockfish Gapiin.
Earlyn vetäydyttyä Unionin joukot pääsivät liikkumaan vapaasti Shenandoahin laakson läpi. Unionin joukot käyttivät tilaisuutta hyväkseen ja polttivat laaksossa sijainneet myllyt ja ladot.
Taistelupaikka nykyään.
Sisällissodan taistelupaikkoja suojeleva American Battlefield Trust -yhdistys on hankkinut osan taistelupaikasta itselleen suojelua varten. Yhdistyksen suojeleman alueen kokonaispinta-ala oli vuonna 2018 yhteensä noin 1,7 neliökilometriä.
Juhani Kivelä

Juhani Kivelä (s. 1. maaliskuuta 1934 Nokia) on suomalainen metsänhoitaja, hallintotieteiden ja valtiotieteiden tohtori sekä emeritusvaltiosihteeri.
Elämä ja ura.
Juhani Kivelä on toiminut Valtiovarainministeriön hallinnollisena alivaltiosihteerinä (1989–1999), Elinkeinoelämän valtuuskunnan EVAn, johtajana ja varatoimitusjohtajana (1980–89), Rantaloma/Rantasipi Oy:n toimitusjohtajana (1965–80), Metsähallituksen Viitasaaren hoitoalueen apulaismetsänhoitajana (1963–65), Yhtyneet Paperitehtaat Oy:n hankintametsänhoitajana (1961–62) ja Kansallisosakepankki KOP:n Viitasaaren konttorin johtajana (1959–61).
Juhani Kivelän hallintotieteen alan väitöskirja "Valtiokonsernin talousohjauksen tila – tuki vai taakka?" julkaistiin Tampereen yliopistossa 2010. Hän jatkoi tutkimustyötään ja hänen toinen väitöskirjansa "Hiljainen hälytys – Yhteiskunnan häiriötilanteiden hallinnan tila vuosina 2012–2014", valtiotieteen alalta, julkaistiin Helsingin yliopistossa 2016.
Kivelän harrastuksia ovat olleet partio ja suunnistus, hiihto ja pyöräily. Hänellä on suunnistuksessa kaksi nuorten Suomen viestimestaruutta vuosilta 1951 ja 1952.
Juhani Kivelän isä oli kansanedustaja ja Mannerheim-ristin ritari Eero Kivelä, veli emeritus puoluesihteeri Pekka Kivelä ja poika on Sitran johtaja Antti Kivelä.
National Enquirer

National Enquirer on Yhdysvalloissa ilmestyvä tabloid-kokoinen viikkolehti, jonka julkaisija on American Media, Inc. Se on perustettu vuonna 1926 New Yorkissa nimellä "The New York Enquirer". Amerikanitalialainen Generoso Pope Jr. osti sen 1950-luvulla ja muutti nimen muotoon "National Enquirer". Lehden sisältö painottui silloin väkivaltaan ja omituisiin ilmiöihin. 1960-luvulla Pope halusi saada lehden myytäväksi supermarketteihin, joten sen sisältöä muutettiin laajemmalle yleisölle sopivaan suuntaan. Pope kuoli vuonna 1988, jonka jälkeen "Enquirer" myytiin uusille omistajille. Lehden levikki oli Popen kuolinvuonna yli 4,5 miljoonaa.
"National Enquirerilla" on maine keksittyjen juttujen levittäjänä, mutta se on toisinaan paljastanut myös faktoja, jotka on sen jälkeen julkaistu muissa lehdissä. 1990-luvulla lehti löysi kuvia, joissa O. J. Simpsonilla oli jalassaan kengät, jotka sopivat hänen entisen vaimonsa murhapaikalta löytyneisiin verijälkiin. Vuonna 1987 "Enquirer" julkaisi tunnetun "”Monkey Business”" -kuvan, jossa demokraattisen puolueen presidenttiehdokkuutta tavoitellut Gary Hart piti sylissään valokuvamalli Donna Ricea. 
Vuoden 2016 presidentinvaalien alla lehti tuki voimakkaasti Donald Trumpia ja julkaisi negatiivisia juttuja Hillary Clintonista. "Enquirer" maksoi valokuvamalli Karen McDougalille haastattelusta, jossa tämä kertoi suhteestaan Trumpiin, mutta tietoja ei julkaistu. Lehteä ei kuitenkaan syytetä kampanjarahoituslakien rikkomisesta, koska se on suostunut syyttäjien kanssa yhteistyöhön muissa Trumpia koskevissa asioissa.
Bartolomeo Colombo

Bartolomeo Colombo (1400-luku Genova, Genovan tasavalta – 1514 / 1515 Santo Domingo, Hispaniola) oli italialainen tutkimusmatkailija sekä taitava kartografi ja kosmografi. Hän oli Kristoffer Kolumbuksen veli.
Perimätiedon mukaan Bartolomeo Colombo vieraili Englannin kuningaskunnan kuninkaan Henrik VII:n luona vuonna 1484 ja antoi tälle maailmankartan näyttäen maat, jonne hän halusi veljensä kanssa matkustaa. Hän matkusti veljensä kanssa Hispaniolaan vuonna 1494 ja auttoi tätä sotimaan maan alkuperäiskansan kukistamiseksi. Kun Kristoffer palasi Espanjaan vuonna 1496, Bartolomeo siirtyi siirtomaan johtoon. Bartolomeo palasi Espanjaan sen jälkeen, kun hän oli ensiksi saanut aikaan ja lopuksi kukistanut siirtomaassa tapahtuneen kapinan. Vuonna 1502 hän liittyi mukaan veljensä viimeiseen transatlanttiseen tutkimusretkeen, jonka ansiosta he löysivät Veraguan kultaesiintymät nykyisen Panaman alueella. 
Kristoffer Kolumbus nimesi Saint-Barthélemyn saaren Bartolomeon mukaan.
Molybdeeniheksafluoridi

Molybdeeniheksafluoridi (MoF6) eli molybdeeni(VI)fluoridi on molybdeenin ja fluorin muodostama epäorgaaninen molekyyliyhdiste. Yhdistettä käytetään molybdeenipinnoitteiden valmistamiseen ja orgaanisen kemian synteeseissä reagenssina.
Ominaisuudet, valmistus ja käyttö.
Huoneenlämpötilassa molybdeeniheksafluoridi on väritöntä nestettä. Sen kiehumispiste on poikkeuksellisen matala, 35 °C, ja tämän vuoksi se on helposti haihtuvaa. Molybdeeniheksafluoridi reagoi kiivaasti veden ja proottisten orgaanisten liuottimien kanssa. Tällöin muodostuu muun muassa molybdeenioksifluoridia (MoOF4). Yhdiste liukenee hiilivetyihin ja halogenoituihin hiilivetyihin. Kiinteällä molybdeeniheksafluoridilla on kaksi kidemuotoa, jotka ovat alkeiskopiltaan kuutiollinen korkeamman lämpötilan muoto ja alkeiskopiltaan ortorombinen matalan lämpötilan kidemuoto.
Molybdeeniheksafluoridia valmistetaan kuumentamalla molybdeenijauhetta ja fluoria 200 °C:n lämpötilaan. 
Mo + 3 F2 → MoF6
Molybdeeniheksafluoridia käytetään molybdeenin sekä molybdeenin ja volframin seosohutkalvojen valmistamiseen kemiallisella kaasufaasipinnoitusmenetelmällä. Orgaanisen kemian synteeseissä molybdeeniheksafluoridia käytetään fluoraavana tai hapettavana ja fluoraavana reagenssina.
The Rain (televisiosarja)

The Rain on tanskalainen post-apokalyptinen televisiosarja, jonka esittäminen alkoi Netflixissä 4. toukokuuta 2018. Sarjan ovat luoneet Jannik Tai Mosholt, Esben Toft Jacobsen ja Cristian Potalivo. 
Toukokuussa 2018 Netflix ilmoitti sarjan saavan jatkoa toisella tuotantokaudella, joka kuvattiin loppuvuonna 2018 ja julkaistiin 23. toukokuuta 2019.
Sarjan lähtötilanne.
Sateen levittämä virus tuhoaa lähes kaiken elämän Skandinaviassa. Tanskalaiset sisarukset Simone ja Rasmus pääsevät suojaan isänsä Frederikin työnantajan, lääkeyhtiö Apollonin rakennuttamaan bunkkeriin. Kuuden vuoden jälkeen sisarukset lähtevät etsimään isäänsä, joka ei lupauksestaan huolimatta palannut takaisin bunkkeriin lastensa luo. Matkalla Tanskan ja Ruotsin halki kohti lääkeyhtiön päämajaa he tutustuvat sateesta selviytyneisiin.
Tuotanto.
Ensimmäisen tuotantokauden kuvaukset aloitettiin Tanskassa ja Ruotsissa kesäkuussa 2017.
Toisen tuotantokauden kuvaukset aloitettiin Tanskassa loppuvuonna 2018. Kolmas ja viimeinen tuotantokausi sarjasta julkaistiin 6. elokuuta 2020.
Avon (joki Warwickshiressä)

Avon (myös Upper Avon tai Warwickshire Avon) on noin 150 kilometriä pitkä joki Keski-Englannissa. Sen alkulähde on lähellä Nasebyn kylää, mistä se virtaa lounaaseen Northamptonshiren, Leicestershiren, Warwickshiren ja Worcestershiren kreivikuntien läpi ja yhtyy lopulta Severnjokeen. Sen alkulähteen ja suun välinen korkeusero on noin 150 metriä. Avonin varrella sijaitsevia paikkakuntia ovat muun muassa Rugby, Royal Leamington Spa, Warwick, Stratford-upon-Avon ja Evesham.
Avon on kuuluisa kauniista maisemistaan erityisesti Eveshamin laaksossa, jonka hedelmällinen maaperä on otollinen maanviljelylle. Joessa elää runsaasti sisävesikalalajeja, ns. "coarse fish". Avonissa on useita sulkuja ja aikaisemmin sitä pitkin käytiin jonkin verran kauppaa mutta nykyisin se on yksinomaan virkistyskäytössä.
Rosvalla Nyköping Eventcenter

Rosvalla Nyköping Eventcenter on tapahtumapaikka Nyköpingissä, Ruotsissa. Rakennuksen kokonaispinta-ala on noin 40 000 neliömetriä, johon sisältyy muun muassa 11 urheiluhallia, ravintoloita, kuntosaleja ja kokoustiloja. Tapahtumapaikassa on järjestetty urheilutapahtumia ja konsertteja. Vuonna 2003 avattu tapahtumapaikka on jääkiekkoseura Nyköpings Hockey:n ja jalkapalloseura Nyköpings BIS:n kotiareena.
Tapahtumapaikalla on järjestetty vuonna 2007 ja 2012 Melodifestivalenin "Toinen mahdollisuus" -karsintoja. Vuoden 2019 Melodifestivalenin "Toinen mahdollisuus" -karsinta järjestetään tapahtumapaikalla.
Karibian laatta

Karibian laatta on pääosin mereinen mannerlaatta, joka sijoittuu Karibianmeren, Keski-Amerikan sekä Isojen Antillien eteläisimpien osien alueelle.
Pohjoisessa laatta rajautuu Pohjois-Amerikan mannerlaattaan, jota vasten esiintyy lohkoliikuntoja. Tämä rajavyöhyke kulkee suoraan Isojen Antillien saariryhmän läpi, mistä oli lähtöisin esimerkiksi Haitin vuoden 2010 maanjäristys. Joidenkin arvioiden mukaan Karibian laatan pohjoisosa muodostaisikin oman laattansa, jota on kutsuttu Gonâven laataksi.
Lännessä Karibian laatta rajautuu Kookossaaren laattaan, joka subduktoituu Karibian laatan alle. Etelässä naapurilaattana on Nazcan laatta, mikäli Panaman ja Costa Rican alla olevaa Panaman laattaa ei huomioida.
Etelä-Amerikan laatta työntyy idästä Karibian laatan alle, ja kaakossa laattojen välillä on lohkoliikuntoja.
Siemenaihe

Siemenaihe on siemenkasveilla esiintyvä naaraspuolisen gametofyytin ja sen munasolun sisältävä rakenne, josta kehittyy hedelmöityksen jälkeen kasvin siemen.
Siemenaiheen keskiössä sijaitsee siemenaiheen sydän eli nukellus. Se tuottaa isoitiön eli megasporin, josta kehittyy myös naarasalkeisvarsikoksi ja alkiorakoksi kutsuttu naarasgametofyytti, joka puolestaan tuottaa munasolun. Sydäntä ympäröivät siemenaiheen kalvot eli integumentit, joita voi olla yksi tai kaksi. Kärjestään avoimet kalvot jättävät siemenaiheen kärkeen pienen reiän, josta käytetään nimitystä siitereikä eli mikropyle. Siitereikää vastapäätä siemenaiheen tyvipuolella sijaitsee siemenaiheen kanta eli kalatsa, jossa kalvot kiinnittyvät sydämen tyveen, ja josta siemenaihe kiinnittyy napasuonella alustaansa. Kasvin hedelmöitys tapahtuu pölytyksen jälkeen kun siitepölyhiukkasen sisältämän koirasgametofyytin siitossolut kulkeutuvat siitereiän läpi siemenaiheen sydämelle.
Paljassiemenisillä kasveilla siemenaiheen kalvoja on vain yksi, ja siemenaiheet sijaitsevat paljaina litteän emilehden varrenpuoleisella yläpinnalla, joka on käytännössä tavallisesti emilehtien muodostaman kävyn sisäpintaa. Koppisiemenisillä kasveilla puolestaan kalvoja on kaksi, ja siemenaiheet kehittyvät kukan emin umpinaisen sikiäimen sisäpuolelle, missä siemenaihe kiinnittyy sikiäimen seinässä olevaan istukkaan napasuonen välityksellä. Paljassiemenisillä kasveilla pölytyksessä siitepölyhiukkaset päätyvät siemenaiheelle yleensä pölytyspisaran välityksellä, kun taas koppisiemenisillä kasveilla siitepölyhiukkaset itse jäävät emin luotin ulkopinnalle, ja ainoastaan siitepölyhiukkasen kasvattama siiteputki työntyy emilehden pinnan lävitse kohti sikiäintä ja siemenaihetta.
Siemenaiheita on luokiteltu niiden asennon perusteella. Useimmilla siemenkasveilla siemenaiheet ovat vastasuuntaisia eli anatrooppisia, mikä tarkoittaa siemenaiheen kääntyneen tai kiertyneen suunnilleen 180° kulmassa siten, että sen kärjen siitereikä on lähellä tyven kiinnityskohtaa eli napasuonta. Mikäli siemenaihe ei ole tällä tavoin kääntynyt, puhutaan suorasuuntaisesta eli atrooppisesta siemenaiheesta. Siemenaihe voi olla kääntynyt myös suunnilleen suorassa 90° kulmassa (hemianatrooppinen), lähes kokonaan ympäri (kirkinotrooppinen), siten että alkiorakkokin on käyristynyt (amfitrooppinen), tai siten että siemenaihe näyttää kiinnittyvän napasuoneen sivuttain kyljestään (kampylotrooppinen eli luokkimainen).
Stade Nordique des Tuffes Jason Lamy Chappuis

Stade Nordique des Tuffes Jason Lamy Chappuis on kahden hyppyrimäen muodostama mäkihyppystadion Prémanonissa Ranskassa.
Historia.
Ensimmäinen K70-hyppyrimäki, Les Tuffes, rakennettiin vuonna 1953 ja seuraavana vuonna siinä järjestettiin ensimmäiset kilpailut. Vuonna 1976 rakennettiin pienemmät hyppyrimäet ja Les Tuffes remontoitiin K76 HS82 -kokoiseksi. Maaliskuussa 2015 mäkihyppystadion nimettiin Jason Lamy Chappuisin mukaan.
Lausannen vuoden 2020 nuorten talviolympialaisia varten mäkihyppystadion modernisoitiin vuosina 2017–2018. K76-mäki purettiin ja tilalle rakennettiin uusi K81 HS90 -mäki, jossa on teräksestä tehty vauhtimäki. Uusittu hyppyrimäki avattiin Ranskan mestaruuskilpailuiden yhteydessä maaliskuussa 2018 ja joulukuussa 2018 siinä järjestettiin naisten mäkihypyn maailmancupin osakilpailuja.
Les Tuffes HS90.
Mäkiennätyksen kehittyminen (miehet).
Mäkiennätyksen 93,5 metriä on hypännyt Jonathan Learoyd.
Mäkiennätyksen kehittyminen (naiset).
Naisten mäkiennätyksen 94,5 metriä on hypännyt Katharina Althaus.
Kesämäkiennätyksen kehittyminen (miehet).
Kesämäkiennätyksen 87,0 metriä on hypännyt Sébastien Avoine.
Kesämäkiennätyksen kehittyminen (naiset).
Naisten kesämäkiennätyksen 68,5 metriä on hypännyt Anais Geoffray.
Kyynelten muuri

Kyynelten muuri () on Galápagossaarten Isabelalla oleva muuri, jota siellä olleet vangit rakensivat vuosien 1946–1959 aikana.
Galápagossaaret toimi vuosina 1946–1959 avovankilana. Saariston suurin rangaistussiirtola oli Isabelalla, ja sen oli toisen maailmansodan jälkeen perustanut Ecuadorin presidentti José María Velasco Ibarra. Vuoden 1950 tienoilla Galápagossaarilla oli noin 250 vankia.
Isabelan rangaistussiirtolassa otettiin käyttöön myös pakkotyö rangaistuskeinona. Vangit laitettiin joka päivä rakentamaan muuria vulkaanisesta kivestä. Miehet joutuivat kantamaan kiviä useiden kilometrien matkan. Olosuhteet olivat usein haastavat: aurinko lämmitti ilmaa ja vangit olivat aliravittuja eikä heillä ollut tarpeeksi juotavaa. Koska muuria rakennettaessa kuoli satoja vankeja, sitä alettiin kutsua kärsimysten takia Kyynelten muuriksi.
Muurin rakentaminen lopetettiin vuonna 1959, kun rangaistussiirtolaki lakkautettiin. Se on 190 metriä pitkä, 9 metriä korkea ja perustaltaan 6 metriä leveä rakennelma. Se sijaitsee Puerto Villamilista seitsemän kilometriä länteen, ja siitä on tullut turistikohde.
Requin-luokka

Requin-luokka oli Ranskan merivoimien yhdeksän sukellusveneen muodostama alusluokka toisessa maailmansodassa.
Alukset.
Kuusi alusta tilattiin vuoden 1922 laivasto-ohjelmassa ja loput kolme vuotta myöhemmin. Ne olivat ensimmäiset Ranskan laivastolle suunnitellut uudet avomerikelpoiset sukellusveneet ensimmäisen maailmansodan jälkeen.
Emil Honkapuu

Oskar Emil Honkapuu, vuoteen 1935 Stavenhagen (4. lokakuuta 1885 Viipurin maalaiskunta – 7. elokuuta 1936 Helsinki) oli suomalainen osuustoimintaliikkeen parissa työskennellyt johtaja ja päätoimittaja.
Honkapuun vanhemmat olivat puutarhuri Karl Fredrik Rudolf Stavenhagen ja Ulrika Maria Hukkanen. Hän kävi viisi luokkaa lyseota ja työskenteli kirjanpitäjänä, kaupanhoitajana ja pankkivirkailijana vuodesta 1902. SOK:n palveluksessa Honkapuu toimi vuodesta 1907, konttoristina, neuvojana, aputoimittajana, johtokunnan ja hallintoneuvoston sihteerinä sekä 1916–1917 neuvontatoimiston hoitajana. SOK:n johtaja ja johtokunnan jäsen, jonka erikoisala oli neuvontatyö, Honkapuu oli vuodesta 1917. Edellisestä vuodesta hän oli myös "Yhteishyvän", "Samarbeten" ja "Osuuskauppalehden" päätoimittaja ja vuodesta 1928 "Handelslagetin". "Osuustoimintalehden" toimituksen jäsen Honkapuu oli vuodesta 1921. Yhteiskirjapaino Oy:n johtokunnan jäsen hän oli vuodesta 1919 ja Pellervo-seuran 1922–1928, Yleisradion hallintoneuvostossa Honkapuu oli 1926–1929.
Nostolava-auto Jalo &amp; Jalo

Nostolava-auto Jalo &amp; Jalo Oy on suomalainen perheyritys, joka vuokraa nostolava-autoja ja henkilönostimia. Yritys toimii Suomessa, Pohjoismaissa ja Baltiassa. Päätoimipisteet sijaitsevat Turussa, Espoossa ja Jyväskylässä, ja kalustoa on myös Vaasassa, Kuopiossa ja Keminmaalla.
Vuonna 1972 Turussa perustetun yrityksen omistavat Kari Jalo ja hänen poikansa Sami ja Toni. He kaikki työskentelevät yrityksessä. Yritys työllisti vuonna 2017 noin 35 henkilöä, ja sen kalusto käsitti yli 50 nostolava-autoa sekä noin 120 pienempää henkilönostinta.
Jalo &amp; Jalo on laajentunut 2010-luvulla yritysostoin. Vuonna 2012 se osti Ristosakari Oy:n liiketoiminnat, mikä laajensi yrityksen henkilönostin- ja kuukulkijakalustoa. Vuonna 2014 Jalo &amp; Jalo osti enemmistön jyväskyläläisestä Kymppinostot Oy:stä. Vuonna 2015 se osti torniolaisen, myös Ruotsissa toimineen Havator Groupin nostolava-autobisneksen. Vuonna 2017 Jalo &amp; Jalo osti helsinkiläiseltä Janneniskalta 34–80 metriin yltäviä nostokoneita ja toimii nyt myös Ruotsin markkinoilla.
Berryvillen taistelu

Berryvillen taistelu () oli 3. – 4. syyskuuta 1864 käyty Yhdysvaltain sisällissodan taistelu. Se käytiin Clarken piirikunnassa Virginiassa sijaitsevassa Berryvillessa Unionin kenraalimajuri Philip Sheridanin ja Konfederaation kenraaliluutnantti Jubal Earlyn komentamien joukkojen välillä.
Ennen taistelua Unionin joukot olivat lähteneet marssimaan Halltownista etelään. Joukot saapuivat Berryvilleen 3. syyskuuta ja ryhtyivät leiriytymään alueelle. Kesken leiriytymisen Yksi Konfederaation divisioonista hyökkäsi leiriytyjiä vastaan, mutta ei onnistunut lyömään näitä. Seuraavana yönä Early siirsi kaikki komentamansa joukot Berryvilleen taistelua varten. Auringonnousun jälkeen Early kuitenkin totesi Sheridanin joukkojen olevan liian vahvoja, eikä määrännytkään joukkojaan uuteen hyökkäykseen. Hyökkäyksen sijaan Konfederaation joukot vetäytyivät hämärän tultua Opequon Creekiin.
Osapuolet menettivät taistelussa yhteensä noin 500 miestä.
Suomen urheilu 1949

Suomen urheilu 1949 käsittelee vuoden 1949 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Ensimmäisen kerran valittiin erikseen parhaiden naisten lista, jolla viisi parasta olivat:
Suomen urheilu 1947

Suomen urheilu 1947 käsittelee vuoden 1947 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liitto valitsi ensimmäisen kerran Vuoden urheilijan. Äänestyksessä kymmenen parhaan joukkoon sijoittuivat:
Suomen urheilu 1948

Suomen urheilu 1948 käsittelee vuoden 1948 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Intiaaniterritorio

Intiaaniterritorio () oli intiaaneille tarkoitettu territorio eteläisessä Yhdysvalloissa. Se oli tarkoitettu erityisesti heimoille, jotka pakkosiirrettiin alueelle Indian Removal Actin myötä. Intiaaniterritorio sai rajansa Indian Intercourse Actin jälkeen 1834. 
Viisi heimoa (Viisi sivistynyttä heimoa) perusti pääkaupunkeja Intiaaniterritorioon:
Intiaaniterritorio lakkautettiin 16. marraskuuta 1907, jolloin se ja Oklahoman territorio yhdistyivät muodostaen Oklahoman osavaltion.
Artilleria Pesada, Presenta...

Artillería Pesada presenta on rap-yhtye Control Macheten toinen albumi, joka julkaistiin vuonna 1999.
Kyengat

Kyengat ("kyangat", "tyengat", "changat", "tchiangat" ja muita kirjoitusasuja) ovat etninen ryhmä Nigerjoen varrella Nigerissä, Nigeriassa ja Beninissä. He asuvat Nigerissä Gayan departementissa, Nigeriassa Kebbin osavaltion Dandin ja Bagudon piirikunnissa sekä Beninissä Malanvillen seudulla. Kyengoja on yli 30 000 henkeä.
Kyengan kieli kuuluu mandelaisten kielten itäryhmään. Suuri osa kyengoista on siirtynyt puhumaan djermaa, dendiä tai hausaa.
Kansan pääelinkeino on maanviljely. Lisäksi harjoitetaan kalastusta, kaupankäyntiä ja tuotetaan suolaa. Yhteiskunta perustuu suurperheiden muodostamiin suku- ja kyläyhteisöihin. Suurin osa on sunnimuslimeja.
Eleonora Brown

Eleonora Brown (s. 22. elokuuta 1948 Napoli) on italialainen näyttelijä, jonka varhain katkenneen uran muistetuimmaksi suoritukseksi on jäänyt hänen ensimmäinen roolinsa, Vittorio De Sican vuonna 1960 ohjaamassa draamaelokuvassa "Kaksi naista".
De Sica valitsi tuolloin 11-vuotiaan Brownin tämän ensimmäiseen rooliin kolmenkymmenen hakijan joukosta, joista yksi oli tuleva tähti Raffaella Carrà. Brown on myöhemmin kertonut että elokuvan joukkoraiskauskohtaus aiheutti hieman hämminkiä, koska katolilaisen kasvatuksen saanut 11-vuotias tyttö ei tiennyt sellaisista asioista vielä mitään. Hänen roolihahmonsa äitiä elokuvassa näytellyt Sophia Loren katkaisi De Sican ohjausyritykset alkuunsa sanomalla: "Vittorio, Eleonora ei tiedä". Loren otti nuoren Brownin suojelukseensa ja kielsi elokuvan tekemiseen osallistuvilta jopa kiroilemisen Brownin läsnä ollessa. Tästä alkoi elinikäinen ystävyys ja Brown kertoo että Loren on siitä asti kutsunut häntä tyttärekseen.
Brown näytteli vielä De Sican seuraavassa elokuvassa "Viimeinen tuomio", mutta keskeytti sen jälkeen uransa koulunkäynnin takia. Seuraavan roolinsa hän sai 1964 Raffaello Matarazzon viimeisessä elokuvassa "Amore mio". Tämän jälkeen hänelle tarjottiin rooleja aika heikkotasoisissa elokuvissa ja hän päätti siitä syystä lopettaa uransa kymmenennen elokuvansa jälkeen vuonna 1968, vain 20-vuotiaana. Hän palasi yllättäen valkokankaalle viisi vuosikymmentä myöhemmin saatuaan roolin Cristian De Mattheisin vuonna 2018 valmistuneessa elokuvassa "Un amore così grande".
Eberhard Zwicker

Karl Eberhard Zwicker (15. tammikuuta 1924 Öhringen, Saksa – 22. marraskuuta 1990 Icking, Saksa) oli saksalainen psykoakustiikan uranuurtaja. 1967 hänet nimitettiin professoriksi Münchenin teknillisen yliopiston vasta perustettuun Sähköakustiseen instituuttiin.
Hän määritteli Bark-asteikon "The Journal of the Acoustical Society of American" (1961) artikkelissaan "Subdivision of the audible frequency range into critical bands".
Dermophis

Dermophis on matomaisten sammakkoeläinten suku Dermophiidae-heimossa. Sen levinneisyys yltää Etelä-Meksikosta Luoteis-Kolumbiaan.
Lajit.
Sukuun kuuluu seuraavat lajit
sekä&lt;br&gt;
Aurelia Turbines

Aurelia Turbines on suomalainen, alle kolmen megawatin kaksivaiheisia kaasuturbiineja suunnitteleva ja valmistava yhtiö. Sen pääkonttori ja tuotanto sijaitsevat Lappeenrannassa, jossa se on osa kaupungin kasvavaa ympäristötekniikan keskittymää.
Historia.
Aurelia Turbines Oy perustettiin vuonna 2013.
Tärkein Aurelia Turbinesin saamista tunnustuksista on DENEFF:in (Deutsche Unternehmensinitiative Energieeffizienz) PERPETUUM Energieeffizienzpreis 2017. Deutsche Energie-Agenturin (dena) Start Up Energy Transition Award 2017 -kilpailussa Aurelia Turbines valittiin finalistien joukkoon. Vuonna 2018 se valittiin Red Herring Europe -kilpailun Top 100-listalle.
Tuotteet.
Aurelia Turbines valmistaa hajautettua energiatuotantoa varten pienitehoisia kaasuturbiineja, jotka soveltuvat esimerkiksi sähkön ja lämmön yhteistuotantoon (CHP, combined heat and power) teollisuudessa, liikerakennuksissa ja julkisissa laitoksissa. Turbiineissa voidaan käyttää myös uusiutuvia ja synteettisiä polttoaineita, kuten biokaasuja, bioöljyjä ja vetyä.
Aurelia Turbines hyödyntää turbiineissaan aktiivista magneettilaakerointia ja IRG2-prosessia. IRG2 (Intercooled and Recuperated, Generator on 2 spools) tarkoittaa välijäähdytettyä ja rekuperoitua, kaksivaiheista ja kaksiakselista kaasuturbiinia. Prosessi mahdollistaa korkean sähköisen hyötysuhteen. Turbiini on suunniteltu modulaariseksi, jolloin sitä voidaan hyödyntää erilaisissa sovelluksissa esimerkiksi erilaisia uusiutuvia polttoaineita käytettäessä.
Yhtiön kaasuturbiinit perustuvat omiin innovaatioihin ja Lappeenrannan-Lahden teknillisessä yliopistossa kehitetyn tekniikan hyödyntämiseen.
Epselöinti

Epselöinti on ylöjärveläisen Global EcoProcess Services Oy:n (lyhenteenä EPSE) kehittämä ja patentoima menetelmä raskasmetallien erottelemiseksi kaivos- ja muun teollisuuden jätevesistä. Prosessi perustuu patentoituun epse-kemikaaliin ja pH:n säätöön.
Historia.
Idea epselöinnistä syntyi 2000-luvun alkuvuosina, kun pirkanmaalainen kemisti Vesa Rissanen galvanoi lentokoneen osia omistamallaan peittaamolla. Galvanoinnissa terästä kastetaan galvanointihappoon, jolloin siitä samalla liukenee lukuisia metalleja happoon. Kun neste kyllästyy liuenneilla metalleilla, se ei enää toimi galvanoinnissa ja on vaarallista jätettä.
Rissanen alkoi miettiä yrittäjäkaverinsa kanssa, miten jopa puolen miljoonan markan vuosittaisista jätteen käsittelymaksuista päästäisiin eroon. Yrittäjät onnistuivat sakkauttamaan hapon niin, että lopputuloksena oli puhdasta vettä ja monimetallisakkaa.
Sen jälkeen, kun peittaamolta loppuivat työt, hän alkoi pohtia kehittämänsä menetelmän kaupallistamista pirkanmaalaisen yrittäjän Jouni Jääskeläisen kanssa. Tätä varten perustettiin vuonna 2012 Global Ecoprocess Services Oy, josta käytetään usein lyhennettä Epse.
Aluksi yritys keskittyi vain peittauksessa syntyviin jätevesiin. Talvivaaran kaivoksen julkisuudessa käsitellyt jätevesiongelmat saivat Rissasen ja Jääskeläisen pohtimaan, voisiko metalleja erotella myös kaivosten jätevedestä.
Menetelmä.
Epselöinti on yksinkertainen ja nopea saostustekniikka. Prosessi perustuu epse-kemikaaliin ja pH:n säätöön ja sitä kutsutaan nimellä EPSE Metodi.
Epselöinnissä syntyvä monimetallisakka on pysyvästi liukenematonta toisin kuin muissa vastaavissa menetelmissä, joissa sakat jäävät alttiiksi takaisinliukenemiselle. Syynä on se, että tavallinen hydroksidisaostus on reversiibeli, mikä tarkoittaa, että saostunut metallihydroksidi liukenee takaisin ympäristöönsä pH-tason muuttuessa.
Epselöinti soveltuu lähes kaikkien metallien erotteluun. Monet menetelmät, kuten adsorptio, vaativat monimetalliympäristössä useita eri käsittelykertoja useilla eri kemikaaleilla. Alkali- ja osittain maa-alkalimetallit eivät saostu suoraan EPSE-menetelmällä, mutta niiden pitoisuudet voidaan samassa käsittelyssä tarvittaessa alentaa.
Epselöinnin synnyttämää monimetallisakkaa voidaan käyttää raaka-aineena monin tavoin. Siitä voidaan erotella ja uudelleenkäyttää arvometalleja. Niissä tapauksissa, joissa metallien talteenotto ei ole taloudellisesti perusteltua, sakka on mahdollista hyödyntää esimerkiksi betoniseoksen raaka-aineena.
Mikäli sakkaa ei millään lailla hyödynnetä, se voidaan loppusijoittaa kaatopaikalle, sillä liukenemattomuutensa takia sitä tarvitse käsitellä ongelmajätelaitoksella.
Menetelmän sovellukset.
Epse on myöhemmin kokeillut menetelmänsä soveltamista myös voima- ja lämpölaitosten tuhkan sekä pilaantuneen maa-aineksen puhdistamiseen. Esimerkiksi vuonna 2018 Epsellä on ollut Vantaan Energian kanssa hanke, jossa kokeillaan Vantaan jätevoimalan savukaasupesurin veden käyttöä voimalan käytössä syntyvän tuhkan pesemiseen.
Suomen urheilu 1982

Suomen urheilu 1982 käsittelee vuoden 1982 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Naisten listalla kuusi parasta olivat:
Aerion

Aerion Corporation oli yhdysvaltalainen lentokonevalmistaja pääpaikkanaan Reno, Nevadassa.
Projektit sisälsivät mm. 8-12 paikkaisen AS2-ääntä nopeamman liikelentokoneen, avainsuunnittelutuen tarjoutuessa Lockheed Martinilta. Marraskuussa 2015 Aerion asetti tavoitteekseen saavuttaa FAA-sertifioinnin 2021 ja saapua palvelukseen 2023, mutta marraskuussa 2017 korjattiin käyttöönottovuodeksi 2025.
Aerion Corporation lopetti toimintansa 2023.
Aerion SBJ.
Aerion SBJ oli konsepti ääntä nopeammaksi liikelentokoneeksi, jonka suunnitteli Aerion Corporation. Tuotantoon päästyään, se olisi mahdollistanut käytännöllisen ja tauottoman matkan Euroopasta Pohjois-Amerikkaan ja takaisin yhdessä työpäivässä. Tavoitehintana oli 80 miljoonaa dollaria (vuoden 2007 dollareina), kehityskulujen vaihdellessa 2,5:stä 3 miljoonaan dollariin. Sveitsiläinen ExecuJet ja Lyonin Indigo ovat yhtiön myyntiedustajia ympäri maailman Pohjois-Amerikkaa lukuun ottamatta. Yhtiön väittämä sisälsi 50 aiesopimusta asiakkailta, jokainen 250 000 dollarin ennakkomaksulla. Palvelukseen saapumisen piti tapahtua vuoden 2017/18 paikkeilla seuraten yhteisyrityksen perustamista ja pauhaavaa julkistuspäätöstä, kuitenkin marraskuun 2013 kuluessa yhtiö tiedotti, että se odottaa lentokokeiden suorittamisen alkavan 2019 ja ensimmäisen lentokone tulee markkinoiden tarjolle 2021.
Vuonna 2014 muotoilu päivitettiin Aerion AS2:ksi, pituuden ja suurimman lentoonlähtöpainon kasvatettua vastaamaan asiakkaiden vaatimuksia.
Pienoismalli ja tekniset tiedot.
Yleiset ominaisuudet:
Doug Anderson

Douglas Anderson (20. lokakuuta 1927 Edmonton – 8. tammikuuta 1998 Victoria) oli kanadalainen jääkiekkoilija. Hänen pelipaikkansa oli keskushyökkääjä. 
Pelaajaura.
Anderson debytoi ammattilaistasolla vuonna 1947. Hän voitti Stanley Cupin vuonna 1953 Montreal Canadiensin paidassa. Anderson lopetti uransa WHL-kauden 1962–1963 jälkeen.
Tiina Jortikka-Laitinen

Tiina Elina Jortikka-Laitinen (s. 19. maaliskuuta 1958) on suomalainen diplomaatti. Hän on toiminut Suomen Madridin-instituutin johtajana lokakuusta 2024 alkaen.
Jortikka-Laitinen työskenteli 1980–1990-luvuilla Suomen suurlähetystöissä Madridissa sekä Budapestissa ja Suomen-edustajistossa Euroopan neuvostossa, sittemmin Pariisissa (2000–2004). Hän on toiminut myös lukuisissa muissa Suomen ulkoasiainministeriön tehtävissä. Vuosina 2010–2013 hän oli suurlähettiläänä Tunisiassa ja Libyassa ja vuosina 2017–2021 suurlähettiläänä Espanjassa ja Andorrassa. Vuosina 2022–2023 hän toimi Etelämanner-sopimuksen Suomen isäntämaasihteeristön päällikkönä. 
Jortikka-Laitinen on naimisissa ja hänellä on kaksi lasta.
Slither.io

Slither.io on Steve Howsen kehittämä videopeli, joka on julkaistu vuonna Androidille, iOS:lle ja selaimille. Pelin tavoitteena on liikkua kentällä matona ja kasvaa pituutta. Pelistä on tehty monia eri versioita.
Pelaaminen.
Pelissä jokainen pelaaja liikuttaa matoa hiirellä. Tavoitteena on yrittää saada muut madot osumaan itseensä ja syödä niiden raadot. Pelaajat yrittävät kasvattaa matonsa pituutta niin, että muiden matojen syöminen olisi helpompaa. Ennen peliä jokainen pelaaja saa valita nimimerkkinsä sekä matonsa värin ja ulkomuodon. Pelissä pystyy myös ”juoksemaan” painamalla hiirtä pitkään. Juoksemiseen menee kuitenkin niin paljon energiaa, että mato pienenee huomattavasti juoksun aikana. Madot saavat liikkua vain tietyn kokoisella kentällä. Jos pelaaja koskee kentän reunaan, menee hän pelistä pois automaattisesti.
Nuneaton

Nuneaton on noin asukkaan kaupunki Warwickshiren kreivikunnassa Keski-Englannissa, Coventryn pohjoispuolella. Se on Warwickshiren suurin kaupunki. Se on kasvanut kiinni naapurikaupunkiinsa Bedworthiin ja muodostaa sen kanssa noin asukkaan yhtenäisen kaupunkialueen ja kaupunkipiirin.
Nuneaton syntyi benediktiininunnien 1100-luvulla perustaman luostarin ympärille mutta alkoi kasvaa toden teolla vasta 1200-luvulla, kun sen lähistöltä ryhdyttiin louhimaan kivihiiltä. Hiilen louhinta kuitenkin lopetettiin 1900-luvun lopussa. Kaupungin sijainti rautateiden ja moottoritie M6:n solmukohdassa on synnyttänyt sinne paljon teollisuutta.
Busat

Busat ovat mandelaista kieltä puhuva kansa Beninin koillisosassa ja Nigerian luoteisosassa Kwaran ja Sokoton osavaltioissa. Heitä on noin 60 000 Nigeriassa ja 50 000 Beninissä.
Busat ovat kulttuuriltaan lähellä barboja, joiden kanssa he muodostivat historiallisen Bariban valtakunnan. Nigeriassa monet puhuvat hausaa. Kansan pääelinkeino on maanviljely. Tärkeimmät viljelykasvit ovat jamssi, durra, hirssi ja maissi. Myytäväksi kasvatetaan riisiä, maapähkinää, puuvillaa ja papuja. Karjanhoidon tuotteita vaihdetaan alistetussa asemassa olevilta fulbeilta.
Busat asuvat pienissä harvaan sijaitsevissa kylissä. Pyöreät asumukset ovat vähitellen muuttuneet neliskulmaisiksi. Suurperheet muodostavat kastiryhmiä. Totemistiset sukuryhmät ovat suurelta osin hajonneet. Suuri osa busista harjoittaa perinteistä uskontoa. Nigeriassa puolet ja Beninissä kolmasosa on sunnimuslimeja. Lisäksi on jonkin verran kristittyjä.
Tahlequah

Tahlequah [] (, [dàlígʷã́]) on kaupunki Cherokeen piirikunnassa Oklahoman osavaltiossa Yhdysvalloissa. Tahlequah on perustettu vuonna 1839 cherokeeiden kansakunnan pääkaupunkina. Vuonna 2020 kaupungin asukasluku oli 16 436.
Maantiede.
Tahlequah sijaitsee Yhdysvaltojen Oklahoman osavaltion itäosassa Cherokeen piirikunnassa lähellä Arkansasin rajaa.
Historia.
Cherokeet saaapuivat nykyiseen Oklahomaan eli silloiseen Intiaaniterritorioon niin sanotun kyynelten tien kautta alkaen kesästä 1838. Tahlequah eli Tellico perustettiin cherokeeiden kansakunnan hallinnolliseksi pääkaupungiksi vuonna 1839. Kaupunki kasvoi ja sen keskusaukion ympärille rakennettiin useita puisia hallinnollisia rakennuksia. Vuonna 1842 kaupunki käsitti niiden lisäksi neljä kauppaaVuonna 1843 järjestettyyn heimojen kokoukseen osallistui kymmenentuhatta intiaania useista eri heimoista. Seuraavana vuonna avattiin cherokeeiden kansakunnan korkein oikeus ja sanomalehti "Cherokee Advocate" aloitti toimintansa. Ensimmäinen koulu avattiin vuonna 1845, postitoimisto 1847 ja miesten ja naisten seminaarit vuonna 1851.
Cherokeet jakautuivat eri ryhmittymiin Yhdysvaltain sisällissodan aikana. Pääkaupunki tuhottiin konfliktin aikana. Alkoi jälleenrakennus ja esimerkiksi nyt tiilestä rakennettu Cherokee National Capitol valmistui vuonna 1870. Puhelinverkko saapui vuonna 1886 ja rautatie vuonna 1902. Ensimmäinen julkinen koulu avautui vuonna 1906 ja high school vuonna 1923. Vuonna 1887 palanut Cherokee Female Seminary jälleenrakennettiin ja siitä kehkeytyi myöhemmin nykyinen Northeastern State University. 1990-luvulla kaupunki kasvoi 39 % ja Oklahoman kaupungeista neljänneksi eniten.
Väestö.
Tahlequah'n asukasluku Yhdysvaltojen vuoden 2020 väestönlaskennassa oli 16 436. Heistä valkoisia oli 45,3 %, mustia 2,3 %, intiaaneja 32,9 % ja latinoja 9,3 %. 3,4 % oli syntynyt ulkomailla. Kotitalouksien keskimääräiset vuotuiset tulot vuosina 2019-2023 olivat 48 515 dollaria. 20,3 % eli köyhyysrajan alapuolella.
Vuoden 2010 väestönlaskennassa asukasluku oli 15 753. Vuonna 1970 lukema oli 9 254, vuonna 1950 5 450 ja vuonna 1930 2 495.
Sombat

Sombat ovat gurilaista kieltä puhuva kansa Beninissä, Togossa ja Ghanassa. He asuvat Pendjari- ja Ouéméjokien yläjuoksuilla ja lähialueilla. Sukukansat mukaan lukien sombia on Beninissä 120 000, Togossa 20 000 ja Ghanassa yli 10 000.
Kansan pääelinkeino on maanviljely. Tärkeimmät viljelykasvit ovat fonio, hirssi, riisi, maissi, pavut, maapähkinä ja vihannekset. Lisäksi harjoitetaan karjanhoitoa ja käydään muualla ansiotöissä.
Hajanaisia kyliä muodostavat suurperheet asuvat tornimaisissa savitaloissa, joiden alaosassa on eläinsuoja ja keittiö ja yläosassa asuinhuone ja usein viljavarasto. Miehet pukeutuvat paitaan ja lyhyisiin housuihin, naiset värikkäisiin leninkeihin, hameisiin ja valkoisiin puseroihin. Ruokavalio koostuu hirssikakkaroista, hirssi-, riisi- ja maissipuuroista, hirssioluesta, voimakkaista kasvis- ja hedelmäkastikkeista ja maidosta. Yhteiskuntajärjestys perustuu suurperheiden muodostamiin yhteisöihin.
Suurin osa sombista harjoittaa perinteistä uskontoa, johon kuuluu taikuutta ja esi-isien palvontaa. Osa on sunnimuslimeja, metodisteja tai helluntailaisia.
3-aminopropaanihappo

3-aminopropaanihappo eli β-alaniini (C3H7NO2) on aminohappoihin kuuluva orgaaninen yhdiste. Se on alaniinin isomeeri. Yhdistettä käytetään muiden yhdisteiden valmistukseen, pH-puskurina ja lisäravinteena. 3-aminopropaanihappo toimii ankeriaan ("Anguilla anguilla") semiokemikaalina.
Ominaisuudet ja biosynteesi.
Huoneenlämpötilassa 3-aminopropaanihappo on väritöntä kiteistä ainetta. Yhdiste liukenee erittäin hyvin veteen ja hieman huonommin poolisiin orgaanisiin liuottimiin kuten etanoliin. Luonnossa 3-aminopropaanihappoa esiintyy pieniä määriä vapaana eräissä kasveissa ja sienissä. Tyypillisimmin se on kuitenkin peptidinä esimerkiksi osana karnosiinia, anseriinia tai pantoteenihapossa. 3-aminopropaanihappoa muodostuu eliöissä urasiilin aineenvaihduntatuotteena, karnosiinin ja anseriinin hydrolysoituessa, asparagiinihaposta dekarboksylaatioreaktiolla ja 3-oksopropaanihapon ja aminohappojen välisellä transaminaatioreaktiolla. Mikro-organismit muodostavat 3-aminopropaanihaposta ja pantoiinihaposta pantoteenihappoa.
Valmistus ja käyttö.
3-aminopropaanihapon valmistukseen on useita tapoja. Teollisuudessa käytetyt yleisimmät tavat ovat akryylihapon ja ammoniakin välinen reaktio tai ammoniakin ja akryylinitriilin välinen reaktio 120 °C:n lämpötilassa. Tässä jälkimmäisessä reaktiossa muodostuu 3-aminopropionitriiliä, joka hydrolysoidaan emäksisissä olosuhteissa 3-aminopropaanihapoksi. 3-aminopropaanihaposta valmistetaan muun muassa pantoteenihappoa reaktiolla pantolaktonin kanssa. Lisäksi yhdistettä käytetään elektrolyysiprosesseissa pH-puskurina. Urheilijoille 3-aminopropaanihappoa markkinoidaan karnosiinin biosynteesiä lisäävänä lisäravinteena ja sen sanotaan parantavan lihasten rasituksensietoa intensiivisen urheilusuorituksen aikana. Aineen tehokkuudesta ei kuitenkaan ole täyttä yksimielisyyttä tutkijoiden keskuudessa ja tulokset ovat osin ristiriitaisia.
Tarinoita puumajasta

Tarinoita puumajasta (engl. "The Treehouse Stories") on vuoden 2016 televisiosarja. Neljä kaverusta kokoontuu salaiseen puumajaan lukemaan kirjoja ja silloin sadut heräävät henkiin. Sarjan on kääntänyt Jukka Jaatinen. 
Suomenkielinen ääni.
Tunnuslaulu.
Tuotanto: SDI Media A/S, Suomen Sivuliike
Fantet

Fantet (myös "fantit") ovat akaninkielinen kansa Ghanassa. He asuvat Guineanlahden rannikolla Sekondin ja Densujoen välisellä alueella. Fanteja on 1,8 miljoonaa. Pieni ryhmä asuu myös Liberiassa.
Fantet ovat läheistä sukua ašanteille. Ennen siirtomaa-aikaa he muodostivat noin kaksikymmentä päällikkökuntaa. 1700-luvun alussa ne yhdistyivät liittokunnaksi, joka sittemmin jakautui kahtia. Länsimaalaistuneet fantet perustivat liittokunnan uudelleen vuosina 1868–1873.
Kansan pääelinkeino on maanviljely. Tärkeimmät viljelykasvit ovat jamssi, maniokki, banaanit, maissi, riisi, öljypalmu ja kaakao. Lisäksi harjoitetaan kalastusta ja käsityöammatteja. Fantet asuvat puusta ja savesta rakennetuissa suorakulmaisissa ja harjakattoisissa taloissa. Perinteistä vaatetusta käytetään vain juhlatilaisuuksissa. Ruokavalio koostuu kala- ja kasvisruoista.
Yhteiskuntajärjestykseen kuuluvat päällikkökunnat, seitsemän matrilineaarista sukua, patrilineaariset ryhmät, soturijärjestöt ja suurperheet. Suurin osa fanteista on katolisia tai protestantteja. Kaupungeissa on myös afrikkalaiskristittyjä ja muslimeja.
Guard Hillin taistelu

Guard Hillin taistelu (; joissain lähteissä myös Front Royalen taistelu ja Cedarvillen taistelu) oli 16. elokuuta 1864 Warrenin piirikunnassa Virginiassa käyty Yhdysvaltain sisällissodan taistelu. Se käytiin Unionin prikaatikenraali Wesley Merrittin ja Konfederaation kenraaliluutnantti Richard Andersonin joukkojen välillä. Taistelu päättyi ratkaisemattomana.
Tapahtumien kulku.
Ennen taistelua kenraaliluutnantti Richard Andersonin alaisuudessa taistelleita sotilaita lähetettiin Petesburgista Shenandoahin laaksoon vahvistamaan kenraaliluutnantti Jubal Earlyn joukkoja. Vahvistuksiin kuului Joseph B. Kershawin komentama jalkaväkidivisioona sekä Fitzhugh Leen johtamia ratsuväkijoukkoja.
Konfederaation joukot joutuivat prikaatikenraali Merrittin komentamaan divisioonaan kuuluneiden ratsuväkijoukkojen yllätyshyökkäyksen kohteeksi 16. elokuuta 1864, kun joukot olivat ylittämässä Shenandoah-jokea. Hyökkäyksen aikana Unionin joukot vangitsivat noin 300 Konfederaation sotilasta. Konfederaation joukot saivat lopulta kuitenkin koottua rivinsä ja lähtivät vastahyökkäykseen, jonka aikana he onnistuivat ajamaan Unionin joukot Cedarvilleen saakka. Pimeän tultua Merritt vetäytyi Ninevahiin.
Osapuolet menettivät taistelun aikana yhteensä noin 550 sotilasta.
Taavi-tiikerin naapurissa

Taavi-tiikerin naapurissa (engl. "Daniel Tiger's Neighbourhood") on Suomessa vuodesta 2013 alkaen esitetty lastenanimaatio, joka ensi kertaa esitettiin Kanadassa vuonna 2011. Se on spin-off Fred Rogersin käsikirjoittamasta ohjelmasta "Mister Rogers' Neighbourhood." Se on suunnattu 2-4-vuotiaille. Yhdysvaltalais-kanadalaista ohjelmaa on tuotettu viisi tuotantokautta.
Lähtökohta.
Sarja keskittyy nuoreen Taavi-tiikeriin, joka asuu vanhempiensa kanssa. Vuonna 2006, kolme vuotta Fred Rogersin kuolemasta ja sen jälkeen, kun "Mister Rogers' Neighbourhoodin" tuotanto oli loppunut, Fred Rogers Company otti yhteyttä Angela Santomeroon, jotta tämä tekisi lastenohjelman muistamaan Rogersin perintöä.
Ääninäyttelijät.
Suomenkieliset äänet 
alkulaulu: Hermanni Kemppainen &amp; Petrus Kähkönen 
loppulaulu: Petrus Kähkönen 
käännös: Fiable Oy / Tuija Korhonen 
Ohjaus: Bruno Lähteenmäki 
tuotanto: Uptempo Oy
Summit Pointin taistelu

Summit Pointin taistelu (; joissain lähteissä myös Flowing Springsin taistelu tai Cameron's Debotin taistelu) oli 21. elokuuta 1864 Jeffersonin piirikunnassa Länsi-Virginiassa käyty Yhdysvaltain sisällissodan taistelu. Taistelussa olivat vastakkain Unionin kenraalimajuri Philip Sheridanin ja Konfederaation kenraaliluutnantti Jubal Earlyn joukot. Taistelu päättyi ratkaisemattomana.
Tapahtumien kulku.
Philip Sheridan oli keskittämässä joukkojaan lähellä Charles Townia, kun Konfederaation Jubal Earlyn ja kenraalimajuri Richard Andersonin joukot hyökkäsivät hänen kimppuunsa 21. elokuuta 1864. Unionin joukot puolustautuivat ja yrittivät hidastaa Konfederaation hyökkäystä. Yritys onnistui ja Unionin joukot pääsivät seuraavana päivänä vetäytymään Halltowniin.
Osapuolet menettivät taistelun aikana yhteensä noin 1 000 miestä.
Marja Pirttivaara

Marja Pirttivaara (s. 1958 Keikyä) on suomalainen fysiikan tohtori ja MBA (sosiaali- ja terveysjohtaminen), Suomen itsenäisyyden juhlarahasto Sitran johtava asiantuntija sekä geneettisen sukututkimuksen asiantuntija ja tietokirjailija. 
Toiminta.
Pirttivaara on tehnyt geneettistä sukututkimusta tunnetuksi ja kansantajuiseksi. Hän tekee vapaaehtoistyötä geneettisen sukututkimuksen ja genomitiedon parissa, muun muassa hallinnoi Family Tree DNA (FTDNA) Suomi DNA -projektissa, Suomi DNA-Facebook-ryhmää sekä kirjoittaa SNPediaan. Pirttivaara on mukana International Society of Genetic Genealogy ISOGGin toiminnassa ja kansainvälisessä fylogeneettisessä haploryhmä-työssä, erityisesti Haploryhmä N (Y-DNA) -työhön liittyen. Hän on kirjoittanut blogeja Suomen Sukututkimusseuran sivuilla ja omalla DNAguru-sivullaan.
Statement Festival

Statement Festival on elokuussa 2018 Ruotsissa Göteborgissa järjestetty musiikkifestivaali, jolle sai sekä lavalla että yleisössä osallistua, jos oli nainen, transmies tai muunsukupuolinen. 
Ruotsin tasa-arvoasiamies (DO) ilmoitti, että rajoitus on syrjivä, mutta koska suurempaa vahinkoa ei syntynyt koska sisääntullessa ei vieraita tarkastettu, rangaistuksia ei koidu. 
Festivaalin perustaja on koomikko, tv-esiintyjä Emma Knyckare.